Kurlinta mokomehe

Kurlinta mokomehea (Numenius tenuirostris) scolopacidae familiako hegazti zangaluzea zen.. Siberiako taigan bizi zen hegazti honek Mediterraneoan ematen zituen neguak. Hala ere, batzuetan mendebaldeko Europara ere joaten zen, tartean Euskal Herrira.https://www.miteco.gob.es/content/dam/miteco/es/biodiversidad/temas/conservacion-de-especies-amenazadas/ZARAPITO_FINO_tcm30-195076.pdf

 Ezaugarriak 
Scolopacidae familiako hegazti zangaluzea zen, 36-41 zentimetroko luzera eta 88 zentimetroko garaiera zuena. Arrek eta emeek lumaje berdintsua izaten zuten, baina emeek moko luzeagoa. Euskal Herrian ohikoak diren kurlintekin konparatuta —kurlinta handia (Numenius arquata) eta kurlinta bekainduna (Numenius phaepous)—, kurlinta mokomeheak lumaje zuriagoa zeukan bular aldean, isatsaren partean eta hegoen azpiko aldean. Moko laburragoa eta zuzenagoa ere bai.

 Banaketa 
Negua Afrika iparraldean pasatzen zuen. Ugaltokiak, aldiz, Errusian eta Kazakhstanen zituen.

 Desagerpena 
2024an, zientzialari talde batek (RSDP The Royal Society for the Protection of Birds, BirdLife International eta Londresko Natural History Museumekoak (Erresuma Batua) eta Naturalis Biodiversity Centerrekoak (Herbehereak)) eman zuen espeziaren desagerpenaren albistea. UICN edo Natura Zaintzeko Nazioarteko Batasunak, gainera, berretsi du desagertzea.  1995ean ikusi zuten azken aldiz Marokoko Merja Zerga urmael urdinean, inguruko larrean.https://animalia.bio/es/slender-billed-curlew?page=1 Europan XXI. mendean desagerrarazitako aurreneko hegazti espeziea da.<ref name=Berria> «Kurlinta desagertu egin da», Enekoitz Telleria.</ref> 

Ikerlari taldeak horrela zioen: «Posible da inoiz ez jakitea zergatik desagertu den kurlinta mokomehea. Baina presioak jasan dituela garbi dago: haren ugaltokiak, zohikaztegiak, drainatu egin dituzte nekazaritzarako. Negurako zituen janlekuak, kostaldeetako hezeguneak, gutxitu eta hondatu egin dituzte. Eta ehizak ere izan zezakeen eragina, jada gutxituta eta zatikatua zegoen populazio horren galera bultzatzerakoan. Kontaminazioak, gaixotasunek, harrapakaritzak eta klima aldaketak ere bai, baina ezin da neurtu horien inpaktua zenbaterainokoa izan den».

Azken 29 urte hauetan espedizioak antolatu dituzte. Milaka kilometro koadro behatu dituzte, baina ez dute beste alerik ikusi.

Edorta Unamuno, Urdaibai Bird Centerreko biologoak ere kurlinta mokomehearen habitatari egindako kalteak aipatu ditu. «Familia horretako hegaztiak Scolopacidae bereziki zaurgarriak dira. Hezeguneetan-eta bizi dira, eta horietan ugaltzen dira. Euskal Herrian ez dago kurlinta mokomehearen erregistrorik, baina badaude kurlintak: kurlinta handiak (Numenius arquata) eta kurlinta bekaindunak (Numenius phaeopus'').

 Erreferentziak 

 Kanpo estekak 
  Enekoitz Telleria: «Kurlinta desagertu egin da», Berria, 2024/12/11. 
 :Hugo Clément-eren testua desagerpenari buruz.
 :Kurlinta mokomehe eBird webgunean.

Kategoria:Scolopacidae
Kategoria:Euskal Herriko hegaztiak
Kategoria:1817. urtean deskribatutako taxoiak